২০০২ সালের মার্চে ক্রুক্স (CRUX) নামক অন্য একটি সংযত ডিস্ট্রিবিউশন দ্বারা উৎসাহিত হয়ে জুড ভিন আর্চ লিনাক্স তৈরি শুরু করেন। নিজস্ব সময়স্বল্পতার কারণে তিনি ২০০৭ এর ১ অক্টোবর আর্চের নেতৃত্ব আরন গ্রিফিনকে হস্তান্তর করেন।

আর্চ শুরুর দিকে কেবল ৩২-বিটের এক্স৮৬ সিপিইউ এর জন্য তৈরি হত। ২০০৬ এর এপ্রিলে প্রথম ৬৪-বিটের তথা এক্স৮৬_৬৪ সমর্থিত ইনস্টলযোগ্য আইএসও প্রকাশিত হয়। ২০১৭ সালের জানুয়ারিতে আই৬৮৬ সমর্থন বন্ধ করার ঘোষণা দেয়া হয়, এবং ফেব্রুয়ারিতে আই৬৮৬ সমর্থিত সর্বশেষ আইএসও প্রকাশিত হয়। ২০১৭ এর নভেম্বরে ৩২-বিট বা আই৬৮৬ সমর্থন সম্পূর্ণরূপে বিলোপ করা হয়।

রিপজিটরি
প্যাকম্যান
গঠন ও মূলনীতি
ইতিহাস